Puutarha on kotini: toukokuuta 2018
Tänään istutin tomaatintaimet ämpäreihin, olivat totutelleet kasvihuonelämään jo pari viikkoa. Katsoin viime vuoden tomskutilannetta tähän aikaan ja olin vienyt tomaatit vasta kasvihuoneeseen 22.5. Elikkä etuajassa nyt ollaan.
Istutukseen käytin Biolanin turvemultaa ja hieman lannoitteeksi kanankakkarakeita. Ei liikaa, ettei latva ja lehdet ala sykertyä.
Laitoin ämpärin pohjalle hiukan multaa ja sitten taimen. Taimi tuli istutettua näin n. 30 cm syvempään. Tällä tavalla saa honteloa vartta upotettua ja taimi tulee tukevasti multaan. Silti jouduin vielä sitomaan taimen tukikeppiin näin alussa ja myöhemmin kasvihuoneessa kierrän narua varren ympärille.
Istutuksen yhteydessä poistin myös varkaat, joukossa muutama jo isoksi kasvanut.
Melkein kaikissa taimissa oli ensimmäiset kukat auki.
Istutus suoritettu; kolmetoista tomaattiämpäriä ja seitsemää lajiketta:
'Sungold', 'Black Cherry', 'Ildi', 'Sweetbaby', 'Indigo Rose', 'Gardeners Delight' ja 'Supersweet'.
Kolme viimeistä ovat kiertäneestä siemenkirjeestä. Mielenkiinnolla odotan millaisia tomaatteja 'Indigo Rose' tekee.
Vielä jäi istuttamatta pensastomaatti 'Wippersnapper', pitää hankkia lisää multaa.
Tästä voi tulla hyvä tomaattikesä, jos vain kesästä tulisi myös lämmin. Toukokuu onkin ollut ennätyslämmin.
Lähettänyt Gitta klo 20.46 6 kommenttia:
Olen useampana syksynä istuttanut tulppaanin sipuleita maahan; mielikuvisssa on siintänyt upeaa kukintaa keväällä. Kuitenkin kevään koitettua pettymys on ollut vaivan palkintona; muutama kitukasvuinen tulppaani on yrittänyt saada kukkaa aikaiseksi.
Niinpä myöhäissyksyllä istutin kokeeksi alesipuleita isoon ruukkuun ja vein ruukun varastoon talveksi. Ja kappas vain, näin ihanasta kukinnasta saan nyt nauttia.
Useampaan otteeseen pitää päivän mittaan käydä näitä ihastelemassa.
Samoin syksyllä istutin 'Actaea' narsissin sipuleita ruukkuun.
Olen ihastunut tähän hyväntuoksuiseeen valkonarsissiin ♥
Olen ihastunut myös pikarililjoihin ja istutin syksyllä näitäkin ruukkuun kevättä odottamaan.
Kirjopikarililjoja, herkän kauniita ♥
Pussissa lukee Fritillaria meleagris Mix .
Siitä johtuu, että ainakin yksi valkoinen pikarililja on mukana.
Mietinnässä on, että istuttaisinko nämä kaikki myöhemmin maahan vai jatkanko kasvatusta vielä ruukuissa.
Tulppaanit tuskin ainakaan enää näyttävästi kukkii ruukussa eikä maassakaan.
Lähettänyt Gitta klo 11.14 12 kommenttia:
Kevätkukkia ja piikkipalloja
Vihdoinkin pikkusipulikukat ovat alkaneet kukkia.
Suloiset krookukset ovat puutarhassani ensimmäisiä kukkijoita.
Kevättähdet ovat ihanan sinisiä.
Lisääntyvät hiljalleen itsekseen, suloisia ovat nämäkin.
Viime keväänä hankin huone-esikoita ja istutin ne sitten syksyllä kokeeksi ulos.
Hämmästyin, kun huomasin yhden selvinneen talvesta ja alkaneen kukkia.
Syystalvella istutin erilaisia alesipuleita astioihin ja vein varastoon kevättä odottamaan.
Nämä narsisissit kukkivat vanhassa saunakiulussa.
Ensimmäisen kerran bongasin piikkipalloja huhtikuun lopulla.
Tässä pieni "elokuva" siilien touhuista vapun aikaan.
Kyllä kevät on ihanaa aikaa! Lempivuodenaikani ♥
Lähettänyt Gitta klo 18.46 12 kommenttia:
Tunnisteet: Siili, Sipulikukat